Зинабоғ

Зинабоғ, боғот ё киштзорест, ки дар нишебиҳои ба зинаҳо ҷудокардаи кӯҳсор ва талу теппаҳо бунёд карда мешавад. Дар амалияи боғдорӣ бештар аз Зинабоғи ҷӯякӣ, пуш­тагӣ ва зина-зина истифода мебаранд. Ҳар яки онҳо тартибу қоидаҳои махсуси бунёди худро дорад. Зинабоғи ҷӯя­ки­ро дар нишебиҳои ростфуромада (250) бунёд мекунанд. Ҷӯякҳо ба поин шорида рафтани обро боз медоранд ва барои нумӯи рустанӣ шароити мусоид фароҳам меоранд. Дар чунин зинабоғҳо бештар ҷангал бунёд мекунанд. Зинабоғҳои пуштагӣ дар нишебиҳои ростфуромада (то 120) ба тарзи палча-палча (барашон 10–20 см), ки атрофашон барои нигоҳ доштани об марза (баландиаш 25–40 см) бардошта шудааст, тарвоза бунёд карда мешаванд. Дар ин гуна зинабоғҳо дарахтони мева ва ток мешинонанд. Бештар тарзи зина-зина бунёд кардани боғ маъмул аст. Дар он дарахтони мева ва ток шинонда мешаванд. Зинаҳоро (барашон беш аз 3,5 м) дар нишебиҳои аз 10–12 то18–200 бунёд мекунанд. Дар зинабоғҳои баланд (то 2–3 ҳазор м аз с. б.) бештар дарахтони мева, дар зинабоғҳои нисбатан паст ток ва дар зинабоғҳои поин дарахтони ситрусӣ парвариш карда мешаванд. Зинабоғҳоро тракторҳои ботасмачарх ва грейдерҳо бунёд мекунанд. Зинабоғ хокро аз шустани об ҳифз карда, барои парвариши дарахтон дар минтақаи кӯҳсор шароити мусоид фа­ро­ҳам меорад. Зинабоғҳои нахустин дар Амрикои Шимолӣ, Эрон, Ҳиндустон ва Хитой бунёд карда шудаанд. Феълан Зинабоғҳо дар Қафқоз, Молдова, ҷумҳуриҳои Осиёи Марказӣ, аз ҷумла дар Тоҷикистон зиёданд. Дар Тоҷикистон зинабоғҳои аввалин соли 1968 сохта шудаанд. Зинабоғ усули беҳтарини боғ­дорӣ дар шароити кӯҳистон аст

 Эзоҳ 

 Адабиёт 


Гурӯҳ:боғҳои Тоҷикистон
Гурӯҳ:Боғдорӣ